Puhuttelevaa: Puotila paljaana
Kuvassa Artturi Aalto, Jukka-Pekka Palo ja Jukka Puotila.
Monitaitoinen näyttelijä Jukka Puotila juhlii pitkää uraansa Kansallisteatterin näyttämöllä Kuolema Venetsiassa -näytelmän päähenkilönä. Nobelisti Thomas Mannin (1875−1955) novelliin perustuvassa näytelmässä imitaattorina, koomikkona ja viihdetaiteilijanakin tunnetun Puotilan tukevana vastinparina lavalla on toinen pitkän linjan näyttelijä Jukka-Pekka Palo.
Saattaa olla, että Suurelle näyttämölle juhlaillaksi siirretyn näytelmän teho on Pienellä näyttämöllä tiheämpi. Mutta isollakin lavalla Puotila laittaa itsensä likoon, kirjaimellisesti, ja ryömii tuskissaan vesialtaassa venetsialaisten marmoripylväiden keskellä. Illan päätteeksi juhlakalu tulee iloisena onniteltavaksi kylpytakissa.
Tunnisteet: Jukka Puotila, Jukka-Pekka Palo, Kuolema Venetsiassa, Michael Baran, Suomen Kansallisteatteri, Thomas Mann
Kun suomalainen puusta putosi